
CONVOCATÒRIA PER A LA CONCESSIÓ D’INCENTIUS PER A LA DINAMITZACIÓ ECONÒMICA, OCUPACIONAL I PER A LA MILLORA DE
 
LA IMATGE DE POBLE AL MUNICIPI DE DELTEBRE PER A L’EXERCICI
 
2025
)


1.- Objecte i finalitat

L’objecte d’aquesta convocatòria i de les bases reguladores homònimes és regular la concessió, de les subvencions que atorga l’Ajuntament de Deltebre per a la Dinamització Econòmica, Ocupacional i per a la Millora de la Imatge de Poble.
La finalitat és promoure la dinamització econòmica, ocupacional i la millora de la imatge de poble del municipi de Deltebre.


2.- Activitats subvencionables i modalitat dels incentius

Les prestacions econòmiques (incentius) regulats a la present convocatòria i les bases de referència son:
· Per incentivació de la contractació de persones
· Per emprenedoria i per a l’afavoriment de la creació o l’establiment de noves empreses
al municipi
· Per a activitats de turisme actiu, petit comerç i comerç de proximitat al municipi, comerç i/o activitat del sector primari en estat de fragilitat per la “crisi del petit comerç” o la “crisi del sector primari”
· Per l’afavoriment de la millora i posada en valor de la qualitat de les empreses al municipi
· Per a la incentivació del sector primari al municipi
· Per a la millora de la Imatge de Poble
· Per millores mediambientals (gestió d’aigua i reducció de residus).
Les modalitats i percentatges sobre la quota:

2.1.- Per cobrir la Taxa Recollida d’Escombraries Municipals, tarifa comercial.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.
2.2.- Per cobrir l’Impost de Béns Immobles de Naturalesa Rústica.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.

2.3.- Per cobrir l’Impost de Béns Immobles de Naturalesa Urbana, per a establiments comercials.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.
2.4- Per cobrir la Taxa per l’Ocupació de Domini Públic amb taules i cadires o amb mercaderies.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.
2.5.- Per cobrir la Taxa per Llicència d’Obertura d’Establiments.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.
2.6.- Per cobrir la Taxa de Serveis Urbanístics.- Aquest incentiu anirà destinat a cobrir la quota
resultant i s’atorgarà en un percentatge sobre l’esmentada quota de fins al 50%.
2.7.- Per cobrir l’Impost sobre Construccions, Instal·lacions i Obres i edificacions.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.
2.8.- Per cobrir la taxa per connexions a les xarxes generals d’aigua i clavegueram.- Aquest incentiu anirà destinat a cobrir la quota resultant i s’atorgarà en un percentatge sobre l’esmentada quota de fins al 50%.
2.9.- Ajuts destinats a la millora de la Imatge de Poble:
4.9.1.- Aquests tindran caràcter econòmic per sufragar una part les despeses de l’activitat, de l’empresa o particular, del cost total del projecte presentat en funció de la presentació de la documentació acreditativa del seu pagament, i amb un màxim del 50% de l’import d’aquest.
4.9.2.- Aquests ajuts tindran caràcter econòmic per sufragar fins al 100% de la despesa per a l’esterilització i castració de les colònies de gats, en funció de la partida pressupostària.
2.10.- Ajuts extraordinaris directes per situacions d’emergència o catàstrofe causades per inclemències meteorològiques.- Aquests tindran caràcter econòmic per sufragar una part de les pèrdues ocasionades en aquelles activitats econòmiques i comercials i es vegin afectades directament pels talls i/o inundacions en les vies i espais públics que impossibilitin el seu accés.
2.11.- Incentius per la gestió i reutilització d’aigua i reducció de residus.- Aquests tindran caràcter econòmic per sufragar una part de les despeses per la inversió al local o habitatge que tingui com a objectiu principal implementar mesures eficients en l’ús de l’aigua (o sistemes de reciclatge de la mateixa), la reducció de residus i/o foment de l’economia circular.


3.- Requisits per ser persona beneficiària



Podran ser beneficiàries d’aquests incentius les persones jurídiques o físiques titulars d’una activitat econòmica que tinguin iniciada una activitat amb domicili social i centre de treball a Deltebre, que compleixin els requisits segons la modalitat a la que es volen acollir, d’acord amb l’article 2 de les Bases, i justifiquin una o més de les accions que es relacionen a la Base nº 5, realitzada dintre el període subvencionable.

No podran ser beneficiàries les persones (físiques o jurídiques) que ja hagin obtingut una bonificació o exempció per aquest concepte segons les Ordenances Fiscals, com per exemple per a l’IBI o l’ICIO.

3.1.- Beneficiaris dels incentius per incentivació de la contractació de persones.- Podran ser beneficiàries dels incentius que preveuen aquestes bases les persones que contractin habitants del municipi, en especial aquells que es dediquen al sector primari.
Cal que el contracte tingui una durada mínima de 6 mesos iuna jornada mínima de 4 hores diàries o l’equivalent mensual. Al salari del còmput anyal del treballador li serà d’aplicació el conveni col·lectiu del sector sense que se li pugui aplicar cap tipus de despenjament del conveni (article 82.3 de l’Estatut dels Treballadors). L’empresa haurà d’acreditar trobar-se al corrent de les obligacions de Seguretat Social i tributàries i no podran accedir a l’ajut aquelles empreses que hagin acomiadat treballadors de forma improcedent, reconeguts en via administrativa i judicial, durant l’any immediatament anterior.

3.2.- Beneficiaris dels incentius per emprenedoria i per l’afavoriment de la creació i l’establiment de noves empreses al municipi de Deltebre.- Podran ser beneficiàries dels incentius que preveuen aquestes bases les persones que iniciïn o reiniciïn, en el període subvencionable, una activitat econòmica al municipi de Deltebre.
Cal que l’activitat sigui realment explotada per la persona titular i que, a més, sigui considerada l’activitat principal de la persona beneficiària de l’incentiu.

3.3.- Beneficiaris dels incentius per activitats de turisme actiu, petit comerç, comerç de proximitat i comerç en estat de fragilitat al municipi de Deltebre
3.3.1.- Petit comerç, comerç de proximitat i comerç i/o activitat del sector primari en estat de fragilitat.- Podran ser beneficiàries dels incentius que preveuen aquestes bases les persones que iniciïn una activitat laboral amb domicili social i centre de treball a Deltebre, quan aquesta activitat pugui considerar-se comerç de proximitat, entenent per comerç de proximitat aquell que posa en valor la proximitat, la tradició i el “saber fer” propi de la cultura de la nostra terra, del tracte familiar, la defensa del mercat de km0 i el petit comerç, però no les grans superfícies.
També podran ser beneficiàries les persones que acreditin una trajectòria de més de 3
anys  d’activitat,  considerada  petit  comerç  o  comerç  de  proximitat,  quan  aquesta

activitat es trobi en estat de fragilitat en el sentit d’estar patint l’anomenada “crisi del petit comerç” o la “crisi del sector primari”, i així ho acrediti la persona beneficiària.
3.3.2.- Incentivació del turisme actiu.- Podran ser beneficiàries dels incentius que preveuen aquestes bases les persones que iniciïn, reiniciïn o acreditin la reducció d’estacionalitat respecte a l’any immediatament anterior, amb una activitat amb domicili social i centre de treball a Deltebre, quan aquesta activitat pugui considerar-se vinculada a l’activitat turística del municipi.

3.4.- Beneficiaris dels incentius per a l’afavoriment de la millora i posada en valor de la qualitat de les empreses al municipi de Deltebre.- Podran ser beneficiàries dels incentius que preveuen aquestes bases les persones titulars d’una activitat econòmica que tinguin iniciada una activitat amb domicili social i centre de treball a Deltebre, i que realitzin millores substancials a l’establiment, quan es compleixin les següents 3 condicions:
· Sol·licitin una llicència/declaració responsable referent a:
· Una variació o ampliació de l’activitat duta a terme en l’establiment.
· Una ampliació de l’establiment.
· Qualsevol alteració que s’hi realitzi i que afecti a les condicions de l’activitat.

· S’hagi comprovat administrativament que l’establiment/activitat reuneix les condicions exigides per les corresponents ordenances i reglaments (municipals o generals) per al seu funcionament normal, com a pressupòsit necessari i previ per a què aquest Ajuntament atorgui la llicència o que tingui efecte favorable la declaració responsable.

· Els canvis suposin una millora valorable en el sentit de qualitat i/o increment de l’oferta al municipi, ja sigui per augmentar la desestacionalització del turisme i/o l’activitat econòmica, per canvi de local, millores en l’existent o altres. La millora ha de suposar la posada en valor de la qualitat de l’activitat econòmica al municipi de Deltebre.

3.5.- Beneficiaris dels incentius per a la millora de la Imatge de Poble.- Podran ser beneficiàries dels incentius que preveuen aquestes bases les empreses o els particulars que sol·licitin i
 obtinguin llicència d’obres quan l’objecte d’aquesta sigui:
· La rehabilitació de la façana d’un edifici o immoble
· Qualsevol altra millora estètica exterior
· Qualsevol millora estructural que comporti també millora estètica
Les obres hauran de posar en valor la Imatge de Poble i estar en concordança amb la resta de l’àmbit paisatgístic o urbà. No podran ser beneficiàries les persones (físiques o jurídiques) que ja hagin obtingut una bonificació o exempció per aquest concepte segons les Ordenances Fiscals, com per exemple per a l’IBI o l’ICIO.



També podran ser beneficiaries dels incentius que preveuen aquestes bases, en el cas que no es puguin acollir a programes especialitzats com és el cas del programa C.E.R., les empreses o particulars que, mitjançant l’esterilització i castració, identifiquin les colònies de gats del municipi de Deltebre pròximes al domicili del/la sol·licitant, amb l’objectiu de garantir el seu benestar, controlar la superpoblació, l’estat sanitari i evitar possibles problemes higienicosanitaris que puguin ocasionar.

3.6.- Beneficiaris per situacions d’emergència o catàstrofe causades per inclemències meteorològiques .- Incentius extraordinaris directes per pal·liar les afectacions de situacions d’emergència o catàstrofe causades per inclemències meteorològiques sobrevingudes a aquelles activitats econòmiques i comercials que es vegin afectades per talls i/o inundacions en les vies i espais públics que impossibilitin el seu accés, segons les dades registrades de les quals disposa l'Ajuntament de Deltebre, en el període subvencionable. L'Àrea de #DeltebreProjecció avaluarà la documentació per al posterior atorgament.

3.7.- Beneficiaris dels incentius per la gestió i reutilització d’aigua i reducció de residus.- Podran ser beneficiàries dels incentius les empreses o persones físiques que acreditin una inversió al seu local o habitatge que tingui com a objectiu principal implementar mesures eficients en l’ús de l’aigua (o sistemes de reciclatge de la mateixa), la reducció de residus i/o foment de l’economia circular. Tot això, sempre que no hagin obtingut prèviament una bonificació o exempció per aquest concepte segons les Ordenances Fiscals, com per exemple per a l’IBI o l’ICIO.

3.8.- Es prioritzaran, en funció de la dotació pressupostària, aquells beneficiaris que compleixin
els requisits i s’acullin per primer cop als incentius regulats en aquestes bases.


4.- Incompatibilitats. Període subvencionable

Aquest incentiu no és compatible amb les altres bonificacions o exempcions previstes a les Ordenances Fiscals, ni altres subvencions, ajuts, incentius, ingressos o recursos pel mateix concepte procedents de l’Ajuntament de Deltebre.
Els incentius objecte de la present convocatòria s’atorgaran fins esgotar la corresponent partida
pressupostària.

El període subvencionable (en el que s’hauran hagut de realitzar les activitats subvencionables) serà des de l’endemà de la finalització del termini de presentació de sol·licituds de l’anterior convocatòria i el mateix dia de finalització del termini de presentació de sol·licituds a la convocatòria en curs.


5.-Règim de concessió



La concessió s’efectuarà en règim de concurrència competitiva entre totes les sol·licituds que s’hagin presentat de forma prèvia a la data màxima de presentació de sol·licituds per a les modalitats des de la 2.1 fins a la 2.3 (de les bases), i seran en concurrència no competitiva les modalitats de la 2.4 fins a la 2.11, les quals s’aniran resolent per ordre d’entrada de les sol·licituds fins esgotar la partida pressupostària destinada a aquestes modalitats.


6.- Forma i termini de presentació de sol·licituds. Documentació

La subvenció es concedirà a instància de la part, i el període per presentar les sol·licituds, per a les modalitats de la 2.1 fins a la 2.3, s’iniciarà a l’endemà de la publicació d’aquesta convocatòria i fins el 30 d’abril de 2025, i per a les sol·licituds de la 2.4 fins a la 2.11, s’iniciarà a l’endemà de la publicació d’aquesta convocatòria i fins el 31 d’octubre de 2025.
Cada persona podrà ser beneficiària de cadascuna de les modalitats d’incentiu, per tant, presentarà una única instància la qual farà referència a les modalitats d’incentiu/subvenció a les quals es vol acollir.
La sol·licitud es presentarà per mig del model normalitzat que es pot trobar al web de
l’Ajuntament de Deltebre www.deltebre.cat

Les sol·licituds es presentaran, preferentment, a l’Espai Serveis (amb cita prèvia), primera planta, de l’Ajuntament de Deltebre, no obstant això, podran presentar-se per qualsevol dels mitjans que preveu la Llei 39/2015, d’1 d’octubre, i aniran acompanyades de la documentació prevista a l’apartat 7 de les Bases, que és:
· Documentació que acrediti que es donen els requisits per ser persona beneficiària de
l’incentiu previst en les presents bases.
· Declaració responsable de no haver rebut altres subvencions, bonificacions,
exempcions, ajuts, etc, en relació amb l’article 11 de les bases reguladores.
· DNI de la persona sol·licitant.
· Certificat que la persona sol·licitant es troba al corrent de les obligacions tributàries amb l’Estat, amb la Generalitat de Catalunya, així com de les obligacions amb la Seguretat Social i amb l’Ajuntament de Deltebre, en el moment de la sol·licitud.
· Per als supòsits de la modalitat 4.9.1: Relació de factures corresponents a les despeses
suportades per l’afavoriment de la Imatge de Poble.
· Per als supòsits de la modalitat 4.9.2: declaració o Proforma de l’activitat que es sol·licita prestar per part del centre veterinari, en la qual haurà de constar el nombre d’animals a intervenir i el preu unitari del servei, on l’import màxim de les esterilitzacions i castracions mai podrà ser superior al cost taxat per part del Consell de Col·legi de Veterinaris de Catalunya.



7.- Criteris de valoració

Els criteris de ponderació a aplicar per a la concessió de les subvencions són:

	

Nombre de persones contractades
	Per cada persona contractada
	5 punts/persona

	
	Per cada persona contractada que
sigui jove o sènior
	3 punts/persona

	
	Per cada persona contractada del
sector primari
	2 punts/persona

	Jornada laboral de les
persones de nova contractació
	Per cada hora d’excés del mínim de
20 h/setmanals
	3 punts/hora (màxim
de 12 punts)

	Durada del nou contracte
	Per cada mes d’excés del mínim de
6 mesos
	2 punts (màxim de 12)

	

Grau de vinculació de
l’activitat turística
	Per activitat d’allotjaments (casa
rural, habitatge d’ús turístic, hotels,
càmpings i pensions)
	
10 punts

	
	Activitats de serveis turístics
(activitats complementàries)
	15 punts

	
	Per activitats de restauració
	20 punts

	Grau de qualitat en la millora de l’establiment/activitat i posada en valor de l’activitat econòmica del municipi
	Augment de m², amb un mínim de
20 m²
	Fins a 12 punts

	
	Millora estètica
	Fins a 12 punts

	
	Per canvi de local amb millora
d’ubicació i servei
	Fins a 12 punts

	Ser jove emprenedor (35 anys o menys) o emprenedor
sènior (55 anys o més)
	Per inici d’una activitat econòmica
al municipi
	
36 punts

	


Petit comerç i comerç de proximitat en estat de fragilitat
	Posada de la tradició i del “saber fer” propi de la cultura de la nostra
terra
	
Fins a 12 punts

	
	Posada en valor del comerç i del
tracte familiar
	Fins a 12 punts

	
	Activitat del mercat de km0 i del
petit comerç
	Fins a 12 punts

	
	Activitat en situació de fragilitat per causa de crisi
	
Fins a 24 punts

	Sector primari i agroalimentari
	Activitat en situació de fragilitat del sector primari
	Fins a 24 punts

	Millora de la imatge de
poble
	Rehabilitació de la façana d’una
edificació
	Fins a 24 punts





	
	Millora estètica exterior d’una
edificació
	Fins a 36 punts

	
	Millora estructural que impliqui
millora estètica exterior
	Fins a 48 punts

	
	Per esterilització i castració de colònies de gats, en funció del
nombre d’animals de la colònia
	
Fins a 48 punts

	Per import de les instal·lacions o millores per a la gestió i reutilització
d’aigua i reducció de residus
	Import fins a 1.500€
	10 punts

	
	Import d’entre 1.500€ i 6.000€
	20 punts

	
	Import superior a 6000€
	30 punts




Per al repartiment de la dotació assignada a les modalitats de concurrència competitiva es tindrà en compte la puntuació obtinguda per cada sol·licitant i es realitzarà el prorrateig directament proporcional sobre l’import total de la partida pressupostària habilitada a l’efecte, i detallada a l’apartat 9 d’aquesta convocatòria.
La quantia màxima individualitzada de l’incentiu no podrà superar, en cap cas, el percentatge previst en la base 4ª “Modalitats dels incentius i percentatge sobre la quota”.
L’atorgament dels incentius restarà supeditat a l’existència de suficient consignació pressupostària.


8.- Import concedit

L’import subvencionable es determina aplicant a la despesa subvencionable el percentatge que resulti de l’agregació dels criteris de concessió que siguin d’aplicació a cada actuació.
En cas que l’import total de les activitats subvencionables de les modalitats de concurrència competitiva sigui superior a l’aplicació pressupostaria s’ha de fer un reajustament (prorrateig) proporcional entre tots els beneficiaris.


9.- Crèdit pressupostari i quantia total màxima

La quantia total màxima de les subvencions convocades és de 17.000,00 euros. Aquest import màxim podrà ser ampliat d’acord amb les sol·licituds rebudes i les disponibilitats pressupostàries.
El crèdit pressupostari al qual s’imputen les subvencions: Aplicació Pressupostària 480.00-23103 Incentius a la Dinamització Econòmica i per a la Millora de la Imatge de Poble.



10.- Instrucció, resolució i notificació.

L’òrgan competent per a la instrucció del procediment és l’Àrea de #DeltebreProjecció.

La sol·licitud, quan la documentació aportada sigui correcta i completa, es passarà a avaluació per a l’atorgament per part de l’Àrea de #DeltebreProjecció. En cas de mancar documentació preceptiva o ser defectuosa, es sol·licitarà la seva esmena i/o aportació i, un cop esmenada la documentació, es seguirà el mateix tràmit.
L’esmena de defectes o l’aportació de documentació s’ha de realitzar, previ requeriment i amb
advertència de desistiment, en el termini màxim de 10 dies des de la seva notificació.

Transcorregut el termini per esmenar la sol·licitud, per al cas que no s’hagi procedit a esmenar- la, o de forma motivada, s’hagi sol·licitat una pròrroga, s’entendrà que la persona interessada ha desistit de la seva sol·licitud i es procedirà a l’arxiu de l’expedient.
Exhaurit el termini de presentació de les sol·licituds dels incentius, per al cas de les modalitats de concurrència competitiva; i en un mes des de la presentació de les sol·licituds, en les modalitats de concurrència no competitiva, des de l’Àrea de #DeltebreProjecció de l’Ajuntament de Deltebre s’emetrà la relació de persones que tenen dret a l’incentiu i l’importi individual d’aquests.
Vista la relació de persones amb dret a l’incentiu, s’elevarà proposta a la Junta de Govern Local, aquest òrgan acordarà en virtut de la proposta i dins el termini de 2 mesos des de la data d’acabament del termini de presentació de sol·licituds, per a les sol·licituds que es presentin per a les modalitats de concurrència competitiva, i 2 mesos des de la data de presentació per a les sol·licituds que es presentin per a la resta de modalitats.
Es donarà compte de les sol·licituds aprovades a la Comissió informativa de l’Àrea de
#DeltebreProjecció.

Es notificarà de forma individual a les persones beneficiàries, en el termini màxim de 15 dies des
de l’acord de Junta de Govern Local.


Contra la resolució de concessió o denegació de l’ajut, que exhaureix la via administrativa, les persones interessades poden interposar recurs contenciós administratiu davant el Jutjat Contenciós Administratiu de Tarragona, en el termini de dos mesos a comptar de l'endemà de la data de la seva notificació. Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar des del dia següent de la seva notificació.


11.- Pagament i justificació.




El pagament es realitzarà mitjançant transferència bancària al compte del beneficiari, el 70% en el termini màxim de 3 mesos des de la data d’acord de concessió, i el 30% restant en el termini màxim de 2 mesos des de la seva justificació. En aquest cas, la Tresoreria municipal, abans d’ordenar el pagament del 30% de l’incentiu en el moment de la justificació, verificarà el pagament del rebut de l’impost o taxa el qual serveix de referència per a l’atorgament de l’import de l’incentiu.
La justificació de l’incentiu s’haurà de realitzar mitjançant l’aportació del pagament dels rebuts
de les taxes i/o impostos i per les factures relacionades amb les despeses incentivades.


Disposició addicional.- Aplicació de la convocatòria

L’aplicació de la present convocatòria resta supeditada a l’aprovació de les corresponents dotacions pressupostàries amb l’aprovació dels pressupostos per a l’exercici 2025. En cas contrari, quedaran automàticament sense aplicació.


Disposició final.- Vigència

Aquesta convocatòria, un cop aprovada per la Junta de Govern Local, entrarà en vigor a
l’endemà de la seva publicació al butlletí oficial de la província de Tarragona.


Deltebre (Delta de l’Ebre), gener 2025.

